**10 dage AT SØGE GUDS ÅND**

**med BØN**

**Dag 4 – Helligåndens dåb**

*”Og da han spiste sammen med dem, pålagde han dem, at de ikke måtte forlade Jerusalem, men skulle vente på det, som Faderen havde lovet – ’om det har I hørt ham sige: Johannes døbte med vand, men I skal døbes med Helligånden om ikke mange dage’” (ApG 1,4.5).*

**Vidnesbyrd**

”Når I har modtaget Helligåndens dåb, så vil I forstå mere af frelsens glæde, end I indtil nu har kendt til i jeres liv” (Ellen White, *Manuscript Relases*, vol. 5, p.231).

Jeg besøgte en mand, som var ved at dø af en uhelbredelig sygdom. Jeg bad og prøvede at opmuntre ham med Guds kærlighed og nåde, men da jeg forlod hans hjem, var jeg slået over, hvor hjælpeløs jeg følte mig selv i denne situation – og hvor kraftløse så mange kristne synes at være. Jeg sammenlignende mit og andre kristnes liv med kristne i det Nye Testamente, og kontrasten var chokerende. Som et resultat af dette besøg, besluttede jeg mig for grundigt at studere emnet om Helligånden i Bibelen. Til sidst havde jeg studeret 273 tekster på originalsprogene, som direkte taler om Helligåndens arbejde, og jeg fandt over 2.000 citater i Ellen Whites skrifter om emnet.

I mit bibelstudium opdagede jeg Helligåndens dåb. Denne erfaring ændrede Peter, Paulus og alle andres liv, som modtog Guds Ånd i sin fylde. Selv Jesus fik kraft fra Helligånden, for indtil Helligånden dalene ned over ham som en due, blev han i tømmerværkstedet. Efter at Ånden kom over ham, gjorde Jesus Messias’ arbejde.

I de bibelske beretninger finder vi altid nogle beviser på, at Helligåndens kraft er blevet udgydt. En fredag aften omkring kl. 10.00 kaldte vores 8-årige datter på Mor. Mens min kone gik ind til vores datter, besluttede jeg at gå ind på mit kontor for at bede. Da jeg bad, mærkede jeg Jesu guddommelige nærvær i rummet. Jeg begyndte at tale til Herren med stor inderlighed og hunger efter hans Ånds nærvær i mit liv. Snart så jeg Jesus ved døren til min kirke, idet han kærligt lagde sin nagle-gennemborede hånd på skulderen af hvert menighedsmedlem med et nådigt velkomstudtryk. Jesus spurgte mig, ”Elsker du mit folk?” Jeg kunne sige, at det gjorde jeg, men måtte indrømme, at der var nogle af dem, der var svære at elske. Min tårer begyndte at flyde, mens jeg bekendte min synd. Så så jeg Jesus nagle-gennemborede fødder stå på talerstolen, hvor jeg talte fra hver uge. Jesus sagde, ”Jeg døde, så jeg kan tilgive og frelse mennesker i denne verden. Prædiker du evangeliet hver uge med passion for fortabte sjæle?” Jeg kunne sige, at det var mit ønske at prædike evangeliet som en hastesag for at frelse de fortabte, men jeg følte så uværdig i hans nærvær. Tårerne flød, mens jeg bekendte mine synder for Jesus. Så så jeg en tornekrone, der blev presset ned over hans pande. Jeg hørte Jesus sige, ”Jeg ydmygede mig selv, selv til døden på et kors. Søger du ros fra mennesker?” Jeg kunne sige, at jeg ikke ønskede ros fra mennesker, men jeg måtte tårevædet indrømme, at jeg kæmpede med stolthed. Jeg følte mig fuldstændig uværdig og uacceptabel i hans nærvær, og tårerne flød endnu mere voldsomt. Pludselig trak Jesus sin kjortel til side, og jeg så hans side, hvor spyddet havde gennemboret ham. Han sagde, ”De, som kommer til mig, vil jeg aldrig støde bort.”

Jeg følte Herrens fuldstændige kærlighed og accept, som jeg aldrig havde følt det før. Jeg vidste, at mine synder var blevet tilgivet, og jeg vidste at jeg var accepteret af ham. Jeg sad dybt optaget af denne åbenbaring, da min kone kom ned ad trapperne. Jeg så på uret; klokken var 12.00 midnat. To timer havde syntes som minutter. Jeg var ikke klar til at tale om, hvad der var sket, så jeg skyndte mig i seng og vendte min ryg mod døren, så min kone ikke ville se, at jeg var vågen. Da hun kom ind på værelset, sagde hun, ”Hvad skete der med dig?” Jeg sagde, ”Hvad mener du?” Hun sagde, ”Jeg ved, at noget skete med dig. Jeg kan fornemme det. Hvad skete der?” Så fortalte jeg hende alt, og min kone gik med det samme ud til dagligstuen og begyndte at bede for sig selv. Jeg kunne høre hende kalde på Gud om, at hun også måtte blive velsignet.

Den næste dag, sabbatten, følte jeg Guds kraft, mens jeg prædikede min prædiken. Adskillige mennesker tog beslutning om at følge Kristus den dag. Bagefter kom en mand hen og spurgte, ”Pastor, skete der noget for dig sidste nat?” Forbavset sagde jeg, ”Hvorfor spørger du om dette?” Han sagde, ”Jeg ved, at noget må være sket for dig sidste nat. Hele tiden, mens du prædikede, så jeg en glød over dit ansigt.” Da jeg delte med ham, hvad der var sket, sagde han, ”Det er sikkert, at Herren har besøgt dig.” Dette år var der 37 mennesker, der gav deres liv til Jesus. I årene efter denne nat har hundreder af mennesker taget beslutning for Kristus. Må Herren være prist i al evighed!

**Bibeltekster at bede over**

* Luk 3,21.22 – Efter sin dåb bad Jesus om, at Helligånden måtte komme over ham.
* ApG 1,5-8 – I vil modtage kraft, når Helligånden kommer over jer.
* ApG 4,1-4 – Og de blev fyldt med den Hellige Ånd og begyndte at tale på forskellige sprog.
* ApG 4,31 – Den første menighed modtog kraft, når de bad om, at Guds Ånd skulle komme over dem.
* ApG 8,15-17 – De var blevet døbt i vand i Jesu navn, men de behøvede Helligånden.
* Luk 11,11-13 – Helligåndens dåb er givet til dem, som søger ham gennem bøn.
* ApG 5,31.32 – Til dem, som er villige til at adlyde, vil Helligånden blive givet.

**Forslag til bøn**

* Kære Fader, døb mig med Helligånden, så jeg kan leve og elske for dig med succes.
* Det er min store længsel, Herre Jesus, at jeg må repræsentere dig på bedste måde i verden. Bered mit hjerte til at modtage Helligånden og dele din kærlighed med folk i mit liv.
* Led mig til hele sandheden, så jeg altid må gøre det som er dig til behag. Lad din Helligånd vise mig, hvad du ønsker jeg skal vide og hvad du ønsker jeg skal dele. Lad mine overbevisninger og byrder komme fra dit hjerte og ikke fra mine egne selviske tendenser.
* Vi beder, at de af vores kære, som har forladt troen, må huske, hvordan det var at have fællesskab med dig og vil længes efter at blive forenet med dig. Hjælp dem at fornemme og acceptere din kærlighed og tilgivelse.
* Herre, vi beder om din beskyttelse over missionærer, der arbejder på farlige steder.
* Vi beder for de 16 millioner mennesker i de 6 storbyer i South Pacific Division, hvor der er færrest troende. Vi beder for en daglig dåb af Helligånden over medlemmer, mens de rækker ud i kærlighed til dem, der ikke kender dig.
* Vi beder om Helligåndens hjælp til at vide, hvordan vi skal nå de 406 millioner mennesker i 105 storbyer i Northern Asia-Pacific Division, som ikke kender dig.
* Vi beder også for vores bønneliste med syv eller flere mennesker [nævn navne, hvis det er passende].
* Lokale bønneønsker:

**Forslag til sange**

Find salmer og åndelige sange, der passer til anledningen.